cyanic-selkie/wikianc huggingface dataset:
আনিমে সম্মেলন
right|thumb|267x267px|আনিমে এক্সপো ২০০৪ সম্মেলন কেন্দ্রের বাইরের চিত্র এই সম্মেলনটি প্রধাণত আনিমে, মাঙ্গা ও জাপানি সংস্কৃতি নিয়ে করা হয়. সাধারণভাবে এটি বেশ কিছুদিন নিয়ে করা হয় এবং স্থান হিসেবে নেয়া হয় সম্মেলন কেন্দ্র, হোটেল, বা কলেজ ক্যাম্পাস. সম্মেলনে বিভিন্ন কার্যক্রম এবং প্যানেল থাকে,  আনিমে সম্মেলনে অংশগ্রহণকারীদের একটি বড় অংশ কজপ্লে করে যা অন্যান্য ফ্যান সম্মেলনের চেয়ে বেশি. এটা ব্যবসার জন্য ভালো কারণ এতে বিভিন্ন স্টুডিও, পরিবেশক, এবং প্রকাশকরা তাদের প্রকাশিত কাজের প্রচার করে.
মহসিন ফান্ড
ইতিহাস
মহসীন সৈয়দপুরের জমিদার ছিলেন। তার জমিদারি বিস্তৃত ছিল যশোর ও খুলনা জেলায়। বোন মন্নুজান খানম-এর সন্তান না থাকায়, বোনের মৃত্যুর পর তিনি উত্তরাধিকারী হিসেবে বোনের জমিদারি অর্জন করেন। তিনি ১৭৬৯-১৭৭০ সালের দুর্ভিক্ষে অনেকগুলো লঙ্গরখানা স্থাপন করেন ও সরকার এর দুর্ভিক্ষ তহবিলে দানও করেন। তার নিজের বা বোনের পক্ষের কোনো উত্তরাধিকারী না থাকার কারণে মহসীন একটি দানপত্র তৈরির সিদ্ধান্ত গ্রহণ করেন। জমিদারির সম্পূর্ণ আয় দানপত্রের অন্তর্ভুক্ত করা হয়েছিল।
শিক্ষা প্রতিষ্ঠান
এই ফান্ডের অর্থায়নে বাংলায় বহু শিক্ষা প্রতিষ্ঠান প্রতিষ্ঠিত হয়েছিলো। এই ফান্ড এতোটাই অবদান রেখেছে যে গ্রামের প্রত্যন্ত অঞ্চলেও এই ফান্ডের অর্থে মাদ্রাসা-স্কুল প্রতিষ্ঠিত হয়েছে।
নিয়মিত অর্থায়ন
মহসিন ফান্ডের অর্থায়নে নতুন শিক্ষাপ্রতিষ্ঠান প্রতিষ্ঠা ছাড়াও বিভিন্ন মাদ্রাসায় নিয়মিত অর্থ সহায়তা দেওয়া এবং দরিদ্র ছাত্রদের শিক্ষাবৃত্তি প্রদান করা হতো।
উজলপুর
উজলপুর মেহেরপুর জেলার মেহেরপুর সদর উপজেলা র  কুতুবপুর ইউনিয়নের অন্তর্ভুক্ত একটি গ্রাম ও ডাকঘর। জেলা শহরের নিকটতম গ্রামের একটি। এটি বাংলাদেশী ক্রিকেটার ইমরুল কায়েসের জন্মস্থান।
জনমিতি
২০১১ সালের বাংলাদেশ আদমশুমারি অনুযায়ী উজলপুরের জনসংখ্যা ছিল ৪,৫৪৮ জন। যার ভিতরে পুরুষ ৪৯.৯৫% জনসংখ্যার, এবং নারী ৫০.০৫ %। এ গ্রামের গড় সাক্ষরতার হার ৪৯.৫%, পুরুষদের সাক্ষরতার হার  ৫০.০৫% এবং নারীদের মধ্যে এই হার ৪৮.৩%।  উজলপুরের জনসংখ্যার ১৮%  এর বয়স ৯ বছরের কম।
শিক্ষা
এ গ্রামে একটি প্রাথমিক বিদ্যালয়, একটি মাধ্যমিক বিদ্যালয় এবং একটি বালিকা বিদ্যালয় রয়েছে।
স্বাস্থ্য
জেলা শহরের নিকটে হওয়ায় এ গ্রামের মানুষের কাছে চিকিৎসা সুবিধা সহজ লভ্য। সরকার নির্মিত একটি কমিউনিটি ক্লিনিক, ইউনিয়ন পরিষদের মা ও শিশু স্বাস্থ্যসেবা কেন্দ্র রয়েছে । এছাড়া গ্রাম্য চিকিৎসকদের সেবা সহজ লভ্য এখানে।
কৃষি
এ গ্রামের বেশির ভাগ মানুষই কৃষি কাজের সাথে জড়িত । বৈচিত্র্যময় ফসল উৎপাদনের জন্য এ গ্রাম বিখ্যাত। বছরের সব সময়ই নানাধরনের ফসলে এ ভরে থাকে মাঠ। তবে সবচাইতে বেশি উৎপাদিত হয়ে থাকে বাঁধাকপি, ফুলকপি, ওলকপি ও অন্যান্য শীতকালীন সবজি।
অর্থনীতি
উজলপুরের অর্থনীতি মূলত কৃষিনির্ভর। সারাবছর ধরে নানাধরনের অর্থকরী ফসল উৎপাদন এ এলাকার অর্থনীতির চাকা সচল রেখেছে। এছাড়াও প্রবাসীদের পাঠানো বৈদেশিক মুদ্রা অবকাঠামোগত উন্নয়নে গুরুত্বপূর্ণ ভূমিকা রাখছে।
যোগাযোগ
জেলা শহরের নিকটবর্তী হওয়ায় যোগাযোগ ব্যবস্থা বেশ ভাল।
প্রতিষ্ঠান
উজলপুরে বেশ কিছু সরকারি ও বেসরকারি প্রতিষ্ঠান রয়েছে।
তথ্যসূত্র
<references group="" responsive="">
বাচস্পতি মিশ্র
বাচস্পতি মিশ্র হল অদ্বৈত বেদান্ত ঐতিহ্যের ভারতীয়  হিন্দু দার্শনিক, যিনি হিন্দু দর্শনের প্রায় প্রতিটি নবম শতাব্দীর দর্শনের মূল পাঠে ভাষ্য লিখেছিলেন। তিনি ব্যাকরণ, তত্ত্ববিন্দু বা সত্যের ড্রপ নিয়ে স্বাধীন গ্রন্থও লিখেছেন, যেটি বাক্যের অর্থের মীমাংসা তত্ত্বের উপর আলোকপাত করে।
তিনি ছিলেন মন্দন মিশ্রের ছাত্র, যিনি তার প্রধান অনুপ্রেরণাদাতা ছিলেন। তিনি মন্দন মিশ্রের চিন্তাধারার সাথে শঙ্করের চিন্তার সমন্বয় ঘটান। অদ্বৈত ঐতিহ্য অনুসারে, শঙ্কর "তার ভামতীর মাধ্যমে অদ্বৈত ব্যবস্থাকে জনপ্রিয় করার জন্য বাচস্পতি মিশ্র হিসাবে পুনর্জন্ম গ্রহণ করেছিলেন।"
তিনি ভারতীয় দর্শনের বিভিন্ন শাখায় এতটাই বিস্তৃতভাবে লিখেছেন যে পরবর্তীকালে ভারতীয় পণ্ডিতরা তাকে "যার জন্য সমস্ত ব্যবস্থা তার নিজস্ব" বা সংস্কৃতে সর্ব-তন্ত্র-স্ব-তন্ত্র বলে অভিহিত করেছেন।
সুং-দাও লি
সুং-দাও লি (টি ডি লি, চীনা: 李政道; পিনিয়ান: Lǐ Zhèngdào) চীনা বংশোদ্ভূত মার্কিন পদার্থবিজ্ঞানী যিনি প্যারিটি লঙ্ঘন, লি মডেল এবং কণা পদার্থবিজ্ঞানের বেশ কিছু মৌলিক গবেষণার জন্য বিখ্যাত। তিনি ১৯৫৭ সালে মাত্র ৩১ বছর বয়সে অপর চীনা-মার্কিন বিজ্ঞানী চেন নিং ইয়াং-এর সাথে যৌথভাবে পদার্থবিজ্ঞানে নোবেল পুরস্কার লাভ করেন। দুর্বল মিথস্ক্রিয়ার ক্ষেত্রে প্যারিটি লঙ্ঘনের সূত্র ব্যবহারের জন্যই তারা এই পুরস্কার লাভ করেছিলেন। এই আবিষ্কারটি পরীক্ষার মাধ্যশে প্রমাণ করেছিলেন চীনা বিজ্ঞানী চিয়েন-শিয়ুং উ। লি এবং ইয়াং ছিলেন প্রথম চীনা নোবেল বিজয়ী। অবশ্য ১৯৬২ সাল থেকে তাদের সম্পর্ক খারাপ হতে থাকে। কারণ ইয়াং আবিষ্কারটি নিজে আগে করেছেন বলে দাবী করতে থাকেন। এখনও লি'র সাথে ইয়াংয়ের এ বিষয়ক বিতর্ক রয়েছে।
খালিদা বারুহি
খালিদা বারুহি হলেন একজন পাকিস্তানি নারী অধিকারকর্মী এবং সামাজিক উদ্যোক্তা। তিনি বেলুচিস্তানের একটি আদিবাসী উপজাতি বারুহি সম্প্রদায়ের সদস্য এবং বিয়ের পরে তিনি বর্তমানে মার্কিন যুক্তরাষ্ট্রে বসতি স্থাপন করেছেন।
ব্যাঙ্গালোর গ্রামীণ লোকসভা কেন্দ্র
ব্যাঙ্গালোর গ্রামীণ লোকসভা কেন্দ্রটি কর্ণাটক রাজ্যের ২৮ টি লোকসভা কেন্দ্রের একটি এবং ১৯৫১ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল কন্নড়। এই লোকসভা কেন্দ্রে ২০১৯ সালে মোট ভোটার সংখ্যা ছিলো ২,১৯০,৩৯৮ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
ইতিহাস
ব্যাঙ্গালোর গ্রামীণ লোকসভা কেন্দ্রে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। এর পূর্বে এটি কনকপুরা লোকসভা কেন্দ্রের অংশ ছিলো৷
বিধানসভা কেন্দ্র গুলি
লোকসভা কেন্দ্রটি কর্ণাটক রাজ্যের ২২৪ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কর্ণাটকের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতঃপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র (আনেকল) তফসিলী জাতিদের জন্য সংরক্ষিত।
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৩১ নং বিধানসভা কেন্দ্র৷ এটি তুমকুর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৫৪ নং বিধানসভা কেন্দ্র৷ এটি ব্যাঙ্গালোর নগর জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৭৬ নং বিধানসভা কেন্দ্র৷ এটি ব্যাঙ্গালোর নগর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৭৭ নং বিধানসভা কেন্দ্র। এটি ব্যাঙ্গালোর নগর জেলায় অবস্থিত৷ এটি তফসিলী জাতিদের জন্য সংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৮২ নং বিধানসভা কেন্দ্র। এটি রামনগরম জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৮৩ নং বিধানসভা কেন্দ্র। এটি একটি অসংরক্ষিত আসন। এটি রামনগরম জেলায় অবস্থিত৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৮৪ নং বিধানসভা কেন্দ্র। এটি একটি অসংরক্ষিত আসন। এটি রামনগরম জেলায় অবস্থিত৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৮৫ নং বিধানসভা কেন্দ্র। এটি একটি অসংরক্ষিত আসন। এটি রামনগরম জেলায় অবস্থিত৷
অ্যাবি ওয়ামব্যাচ
মেরি আবিগেইল "অ্যাবি" ওয়ামব্যাচ (Mary Abigail "Abby" Wambach; জন্ম: ২ জুন, ১৯৮০) যুক্তরাষ্ট্রের পেশাদার প্রমীলা ফুটবল খেলোয়াড়। দুইবারের অলিম্পিক স্বর্ণপদক বিজয়ী ওয়ামব্যাচ বর্তমানে ঘরোয়া ওয়েস্টার্ন নিউইয়র্ক ফ্ল্যাশ এবং আন্তর্জাতিক অঙ্গণে মার্কিন যুক্তরাষ্ট্রের পক্ষ হয়ে খেলছেন। এছাড়াও, তিনি ২০১২ সালের ফিফা বর্ষসেরা প্রমীলা ফুটবলারের মর্যাদা পেয়েছেন। ২০১৩ সাল পর্যন্ত ফুটবলের ইতিহাসে পুরুষ কিংবা নারী, যে-কোন ফুটবলারের চেয়ে সবচেয়ে বেশি আন্তর্জাতিক গোলের বিশ্বরেকর্ডের অধিকারী মিয়া হ্যামকে পিছনে ফেলে ১৬০টি গোল করে নিজের দখলে রেখেছেন। পুরুষদের ক্ষেত্রে সর্বোচ্চ গোলের বর্তমান রেকর্ড রয়েছে ইরানের আলী দাইয়ী’র ১০৯ গোল।
খাগড়াছড়ি সদর ইউনিয়ন
খাগড়াছড়ি সদর বাংলাদেশের খাগড়াছড়ি জেলার অন্তর্গত খাগড়াছড়ি সদর উপজেলার একটি ইউনিয়ন।
অবস্থান ও সীমানা
খাগড়াছড়ি সদর উপজেলার সর্ব-দক্ষিণে খাগড়াছড়ি সদর ইউনিয়নের অবস্থান। এ ইউনিয়নের উত্তরে পেরাছড়া ইউনিয়ন ও খাগড়াছড়ি পৌরসভা, পূর্বে কমলছড়ি ইউনিয়ন, দক্ষিণে মহালছড়ি উপজেলার মাইসছড়ি ইউনিয়ন এবং পশ্চিমে মাটিরাঙ্গা উপজেলার মাটিরাঙ্গা ইউনিয়ন অবস্থিত।
প্রশাসনিক কাঠামো
খাগড়াছড়ি সদর ইউনিয়ন খাগড়াছড়ি সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম খাগড়াছড়ি সদর থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
বাংলা একাডেমি সাহিত্য পুরস্কার বিজয়ীদের তালিকা (১৯৭০-৭৯)
বাংলা একাডেমি সাহিত্য পুরস্কার বাংলা সাহিত্যের ক্ষেত্রে গুরুত্বপূর্ণ অবদানের জন্য প্রদান করা হয়। ১৯৭০ থেকে ১৯৭৯ সাল পর্যন্ত এই পুরস্কার প্রাপ্তরা হলেন:
কালো সোমবার (১৯৮৭)
কালো সোমবার (Black Monday) হচ্ছে বিশ্ব-ব্যাপী শেয়ার বাজার-এর ধ্স সম্পর্কিত প্রচলিত বহুল-ব্যবহৃৎ ও সবচেয়ে পরিচিত শব্দ; যা মূলতঃ ১৯৮৭ সালে বিশ্ব-ব্যাপী সংঘটিত শেয়ারের মূল্য সূচকের ধ্বসকে বোঝায়। এটি হংকং হতে শুরু করে ইউরোপ পেরিয়ে যুক্তরাষ্ট্র হয়ে অস্ট্রেলিয়া ও নিউজিল্যান্ড পর্যন্ত বিস্তৃত হয়; তবে ভিন্ন সময় অঞ্চলের কারণে অস্ট্রেলিয়া ও নিউজিল্যান্ড অঞ্চলে এটি "কালো মঙ্গলবার" হিসাবে পরিচিত।
মূল্য ধ্বস
১৯৮০'এর দশক-এ বিশ্ব-ব্যাপী শেয়ার বাজারের জনপ্রিয়তা বৃদ্ধি পায় এবং এক-ই সঙ্গে বৃদ্ধি পেতে থাকে এর সূচক-এর মান-ও। এই সময়-এ বিভিন্ন দেশের শেয়ার বাজারে বিভিন্ন-ভাবে মূল্য-সংশোধন করা হলে-ও বিনিয়োগ-কারীদের আগ্রহ এবং বিশ্ব-ব্যাপী অর্থনৈতিক প্রবৃদ্ধি বৃদ্ধির কারণে শেয়ারসমূহের মূল্য উত্তরোত্তর বৃদ্ধি পেতে থাকে।
১৯৮৭ সালের ১৯ অক্টোবর বিশ্ব-ব্যাপী শেয়ার বাজারে এক অভাবনীয় ধ্বস নামে; যা মূলত হংকং-এর শেয়ার বাজার হেংসেং থেকে শুরু করে আন্তর্জাতিক তারিখ রেখা বরাবর পশ্চিম দিকে ধেয়ে ইউরোপকে আঘাত করে মার্কিন যুক্তরাষ্ট্রেও ব্যাপক ধ্স নামায়। ডো জনস্ শিল্প গড় সূচক এক-দিন সর্বোচ্চ ৫০৮.৩২ পয়েন্টে (১,৭৩৮.৭৪ থেকে) নামিয়ে দেয়; শতকরা হিসাবে যা ২২.৬১ ভাগ হ্রাস পায়।
১৯ অক্টোবর ১৯৮৭
১৯৮৭ সালের ১৯ অক্টোবর হংকং-এ হয় ধ্বস-এর সূচনা, সূচক পড়ে যায় ৪৫.৫%। ধেয়ে চলে তা আন্তর্জাতিক তারিখ রেখা বরাবর পশ্চিম দিকে। সামান্য ধরাশয়ী হয় এশিয়া এবং পূর্ব ইউরোপ। কিন্তু পশ্চিম ইউরোপ থেকে আবার শুরু হয় ধ্বংস-লীলা; প্রধান শিকার স্পেন(৩১%) এবং যুক্তরাজ্য (২৬.৪%)। ধ্বস না-থেমে এগিয়ে চলে যুক্তরাষ্ট্র অভিমূখে এবং ধ্বস নামায় ২২.৬% আর কানাডায় (২২.৫%)। এরপর-ও তা না-থেমে ছুটে চলে এবং চূড়ান্তভাবে ধ্বসিয়ে দেয় অস্ট্রেলিয়া (৪১.৮) আর নিউজিল্যান্ডের (৬০%) বাজারকে(ব্লাক টুইজ'ডে)!!! আর এসব বাজার পুনরায় ব্লাক মান'ডে-এর পূর্বের অবস্থায় আসতে বেশ কয়েক বছর সময় নেয়; যেমনঃ কানাডা-তে প্রায় আড়াই বছর লেগে যায়!
বিশ্ব-ব্যাপী পুরো অক্টোবর মাস জুড়ে চলা এই ধ্বস-এ সবচেয়ে কম-ক্ষতিগ্রস্ত হয় অস্ট্রিয়ান শেয়ার বাজার (১১.৪%)এবং সর্বোচ্চ হংকং (৪৫.৮%)। বিশ্বের প্রদান ২৩ টি শিল্পোন্নত দেশের মধ্যে ১৯ টি দেশের ক্ষেত্রেই দেখা গেছে যে সূচক ২০%-এর-ও বেশি পড়ে গেছে এই-সময়ে!
শেয়ারের মূল্য ধ্বসের কারণ
১৯৮০'এর দশক-এ বিশ্ব-ব্যাপী শেয়ার বাজারে বিনিয়োগ করার হার বৃদ্ধি পায় এবং সেই সঙ্গে নতুন নতুন কোম্পানী যুক্ত হতে থাকে এখানে। ফলে বৃদ্ধি পেতে থাকে এর সূচক-এর মান-ও। দ্বিতীয় বিশ্বযুদ্ধের পর হতে ১৯৮৭ সালের মধ্যে নিউ ইয়র্ক-এ শেয়ার বাজার ২৩ গুন বেশি আয় করে এবং এই সময়-এ ১৪.৫ গুন মূল্য বৃদ্ধি ঘটে।
বিভিন্ন দেশের শেয়ার বাজারে এই প্রতিক্রিয়া দেখা গেলে-ও এর-মূল কারণ আজও অজ্ঞাত। প্রধান যে-সব কারণ এই ক্ষেত্র ধারণা করা হয় তার মধ্যে রয়েছেঃ
আরব লিগের সদস্য রাষ্ট্রসমূহ
আরব লিগের ২২টি সদস্য রাষ্ট্র রয়েছে। এটি ১৯৪৫ সালের মার্চ মাসে কায়রোতে ছয় সদস্য রাষ্ট্র নিয়ে প্রতিষ্ঠিত হয়। আরব লিগের প্রতিষ্ঠাতা সদস্যরা হচ্ছে মিশর,ইরাক, লেবানন, সৌদি আরব, সিরিয়া এবং ট্রান্সজর্ডান (১৯৪৯ থেকে জর্ডান)। ইয়েমেন  ৫ মে ১৯৪৫ সালে আরব লিগে যোগদান করে। ২০ শতকের দ্বিতীয়ার্ধে সদস্য সংখ্যা বৃদ্ধি পায়। বর্তমানে সাতটি দেশ পর্যবেক্ষকের মর্যাদা পেয়েছে। আরব লিগের সদর দপ্তর মিশরের রাজধানী  কায়রোতে অবস্থিত।
বর্তমান পর্যবেক্ষক রাষ্ট্রের তালিকা
আরব লিগের সাতটি দেশ পর্যবেক্ষক সদস্য রাষ্ট্র। এটি একটি মর্যাদা যা তাদের মতামত প্রকাশ করার এবং পরামর্শ দেওয়ার অধিকার আছে কিন্তু লিগের কোন বিষয়ে তাদের ভোটাধিকার প্রয়োগ করার অধিকার নেই।  পর্যবেক্ষক সদস্য রাষ্ট্রগুলো হলো ইরিত্রিয়া,  ব্রাজিল, ভেনিজুয়েলা,ভারত, গ্রিস, আর্মেনিয়া, চাদ। ভারত হলো আরব লীগের আরেকটি পর্যবেক্ষক রাষ্ট্র সদস্য। যেখানে বিপুল সংখ্যক লোক আরব বংশোদ্ভূত আছে। আর্মেনিয়াকে ২০০৪ সালে পর্যবেক্ষকের মর্যাদা দেওয়া হয়েছিল। চাদকে ২০০৫ সালে পর্যবেক্ষকের মর্যাদা দেওয়া হয়েছিল।
পাদটীকা
<references group="lower-alpha"/>
গোয়েন্দা
thumb|250px|গোয়েন্দার জিজ্ঞাসাবাদে [[মেয়ের ল্যানস্কি]] গোয়েন্দা (Detective) হচ্ছেন একজন পেশাদার অনুসন্ধানকারী বা তদন্তকারী কর্মকর্তা। তিনি কোন পুলিশ বা আইন প্রয়োগকারী সংস্থার সদস্য অথবা নির্দিষ্ট কোন ব্যক্তি কর্তৃক মনোনীত গুপ্তচর হতে পারেন। সাম্প্রতিককালে গোয়েন্দাকে 'ব্যক্তিগত গোয়েন্দা' বা 'ব্যক্তির অন্তঃদৃষ্টি' নামে অভিহিত করা হয়ে থাকে। অনানুষ্ঠানিকভাবে, বিশেষত কথাসাহিত্যে একজন গোয়েন্দাকে নিবন্ধন বা লাইসেন্সধারী কিংবা লাইসেন্সবিহীন অবস্থায় দেখা যায়। শার্লক হোমস এবং ইন্সপেক্টর ক্লোসিও অত্যন্ত জনপ্রিয় গোয়েন্দা ঔপন্যাসিক হিসেবে বিশ্বব্যাপী পরিচিত নাম।
গোয়েন্দার প্রধান কাজই হচ্ছে কোন গুরুতরভাবে লুক্কায়িত অপরাধ বা অমিমাংসিত ঐতিহাসিক অপরাধের ঘটনাপ্রবাহ তদন্তের স্বার্থে তৃণমূল পর্যায় থেকে সংগ্রহ করে সংবাদের পিছনের সংবাদ জনসমক্ষে তুলে ধরা। এছাড়াও, গোয়েন্দা হিসেবে একজন ব্যক্তি 'ডিটেকটিভ' হিসেবেও সকলের কাছে পরিচিতি পেয়ে থাকেন।
বৈশিষ্ট্যাবলী
সাধারণ অর্থে যিনি গুপ্তচর বৃত্তির মাধ্যমে জীবন-জীবিকা নির্বাহ করেন, তিনি 'গোয়েন্দা' নামে পরিচিত। সাধারণত একজন সফল ও স্বার্থক গোয়েন্দাকে নিম্নবর্ণিত বৈশিষ্ট্যের অধিকারী হতে হয়
প্রেক্ষাপট
কিছু কিছু পুলিশ অধিদপ্তরে 'গোয়েন্দা' পদে সরাসরি লোক নিয়োগ করা হয় না। গোয়েন্দাকে ঐ পদে নিয়োগের জন্যে নির্দিষ্ট কিছু শর্তাবলী পূরণ করতে হয়। তন্মধ্যে লিখিত পরীক্ষা একটি অন্যতম মানদণ্ড। পুলিশ কর্মকর্তাকে এ যোগ্যতা অর্জনের মাধ্যমেই কেবল গোয়েন্দা পদে নিয়োগ দেয়া হয়।
ব্রিটিশ আইন অনুসারে, পুলিশ গোয়েন্দাকে কমপক্ষে দু'বছর পোশাকধারী বা উর্দি পরিহিত কর্মকর্তা হিসেবে চাকরি করতে হয়। এরফলে তিনি 'অপরাধী তদন্ত অধিদপ্তরে' যোগদানের জন্য আবেদন করার যোগ্যতা অর্জন করেন। গোয়েন্দা হিসেবে অন্তর্ভুক্ত হবার জন্য যুক্তরাজ্যের পুলিশবাহিনীতে চাকরির পাশাপাশি অপরাধ তদন্ত উন্নয়ন পরিকল্পনার অধীনে 'জাতীয় তদন্ত পরীক্ষায়' অবশ্যই কৃতকার্য হতে হয়।
অপরদিকে সমালোচকেরা বলেন যে, কোনরূপ পূর্ব অভিজ্ঞতা বা পুলিশ বিভাগে চাকরি না করে একজন গোয়েন্দা সম্পূর্ণরূপে সফলকাম হতে পারেন না। বরঞ্চ আদর্শ পুলিশী কার্যক্রমে তাদের কর্মকাণ্ডে ব্যাঘাত সৃষ্টিসহ নানাবিধ সমস্যা তৈরী হয়। পোশাক পরিহিত পুলিশ সহকর্মীদের সাথে কাজ করতে গিয়ে তারা কাজের পরিবেশকে আরো কঠিন ও দুরূহ করে তোলেন।
বেসরকারী পর্যায়ে গোয়েন্দাকে সংশ্লিষ্ট রাষ্ট্রের নির্দিষ্ট সংস্থা বা প্রতিষ্ঠান কর্তৃক নিবন্ধনের মাধ্যমে অনুমোদন দেয়া হয়। কিন্তু এর জন্যে তাকে প্রতিযোগিতামূলক পরীক্ষা এবং অপরাধীর অতীত ইতিহাস সম্পর্কেও সম্যক অবগত হতে হয়। কয়েকটি রাজ্যে শ্রেণীকক্ষে প্রশিক্ষণ, সঠিকভাবে ও দক্ষতার সাথে অস্ত্র পরিচালনাসহ অভিজ্ঞতার প্রয়োজনকে গুরুত্ব প্রদান করে।
সংস্থা
প্রশিক্ষিত গোয়েন্দাদেরকে একত্রিত করে গঠিত 'গোয়েন্দা শাখা' আইন প্রয়োগকারী সংস্থা হিসেবে সামরিক বাহিনী কিংবা পুলিশের অত্যন্ত গুরুত্বপূর্ণ শাখা। অভ্যন্তরীণ ও রাষ্ট্রীয় নিরাপত্তা রক্ষায় এ শাখার ভূমিকা অপরিসীম। আইন প্রয়োগকারী সংস্থার অন্যান্য দল কিংবা বিভাগের তুলনায় সবচেয়ে বড় ও মর্যাদাসম্পন্ন শাখা হিসেবে বিবেচিত হয়ে থাকে গোয়েন্দা শাখাকে।
লুক্কায়িত, অমিমাংসিত বা গোপনীয় অপরাধের গুরুত্ব অনুসারে গোয়েন্দা শাখাকে বিশেষায়িত করে অনেকগুলো স্তরে বিভাজন করা হয়। সেগুলো হলো - নরহত্যা; দস্যুতা বা ডাকাতি; সংগঠিত অপরাধ; নিখোঁজ; প্রতারণা; মাদকদ্রব্য; যৌন হয়রানী; কম্পিউটার অপরাধ; অভ্যন্তরীণ সহিংসতা; নজরদারী ইত্যাদি।
পরিচয়
একজন ব্যক্তি যখন গোয়েন্দা হিসেবে কর্মরত থাকেন তখন তিনি একটি আইডেন্টি কার্ড সঙ্গে রাখেন। প্রয়োজনে কেউ তার কর্মকাণ্ড সম্পর্কে প্রশ্নবিদ্ধ করলে নিজ পরিচয় প্রদান করেন। সাধারণতঃ গোয়েন্দা বা ডিটেকটিভ পদবীধারী ব্যক্তির নামের পূর্বে ডিটেকটিভ লেখা থাকে যা সংক্ষেপে 'ডিট (Det), নামে পরিচিতি পায়।
মাঠ পর্যায়ে
গোয়েন্দা কার্য পরিচালনার জন্য একজন গোয়েন্দাকে বিভিন্ন ধরনের ব্যাপক ও বিস্তৃত চিন্তাধারার অধিকারী হতে হয়। নিত্য-নতুন কলা-কৌশল, ছলনার আশ্রয় গ্রহণ করতে হয় তাকে। এছাড়াও, অধিকাংশ মামলা কার্য সম্পূর্ণকরণের জন্য নির্দিষ্ট বিষয়ের উপর তদন্তকার্য ও প্রত্যক্ষদর্শী বা স্বাক্ষীদের উপযুক্ত স্বাক্ষ্য-প্রমাণাদির উপর নির্ভর করতে হয়, যা বেশ সময়সাপেক্ষ ব্যাপার। তদন্তকার্য পরিচালনার পাশাপাশি যদি গোয়েন্দা কার্যক্রমে চরদের বিস্তৃত নেটওয়ার্কের মাধ্যমে সম্পৃক্ত করা হয়, তাহলে অতি দ্রুত মামলার নিষ্পত্তি করা সম্ভবপর। চরগণ ব্যক্তির সাথে নিরবচ্ছিন্ন কিংবা মাঝে মাঝে যোগাযোগ রক্ষা করে থাকেন। গোয়েন্দারা পরবর্তীতে চরদের কাছ তাদের মধ্যকার কথাবার্তা থেকে এ সংক্রান্ত বিষয়াদি সম্পর্কে জানেন ও তথ্য সংগ্রহ করেন; কিন্তু তিনি তা কোথাও আনুষ্ঠানিকভাবে প্রকাশ করেন না। পরবর্তীতে গোয়েন্দারা পর্যাপ্ত প্রমাণ সংগ্রহ এবং তথ্য সংরক্ষণের উপরই সম্ভাব্য ব্যক্তি বা ইপ্সিত বস্তুর অবস্থান নিশ্চিত করেন।
ফৌজদারী তদন্তের কার্যকলাপগুলো খতিয়ে দেখতে বা তদন্ত কার্যক্রম পরিচালনার দায়িত্বে রয়েছে পুলিশ। ফৌজদারী তদন্তে দ্রুতবেগে গাড়ী চালানো, মাতলামী করে গাড়ী চালানো, চৌর্য্যবৃত্তি, হত্যাকাণ্ড, জালিয়াতি, প্রতারণা ইত্যাদি বিষয়াবলী অন্তর্ভুক্ত। যখন পুলিশ তদন্ত কার্যের সমাপণী ঘোষণা করেন, তখন তারা কারো বিরুদ্ধে অভিযোগ আনেন।
কোন কারণে ফৌজদারী তদন্তে একজন গোয়েন্দার মনে যদি সন্দেহজনক কোন কিছুর উদ্রেক হয়, তাহলে তিনি স্বাক্ষ্য-প্রমাণাদি সংগ্রহে ব্যস্ত হয়ে পড়েন। এর মাধ্যমেই তিনি আদালতের সম্মুখে পর্যাপ্ত স্বাক্ষ্য-প্রমাণাদি উপস্থাপন করেন।
ময়না তদন্ত
সাধারণতঃ মৃতদেহের শারীরিক বা দৈহিক বৈশিষ্ট্য জানার জন্য ময়না তদন্তের প্রয়োজন পড়ে। বাংলাদেশের প্রায় প্রতিটি জেলায়ই ময়না তদন্তের ব্যবস্থা রয়েছে। ময়না তদন্তের মাধ্যমেও একটি মামলা সুচারুরূপে নিষ্পত্তি হওয়া সম্ভব যা গোয়েন্দাদের কার্যক্রম এবং তদন্তের অন্যতম প্রধান মাধ্যম ও হাতিয়ার হিসেবে গণ্য করা হয়। আইন অনুযায়ী 'ফরেনসিক বিজ্ঞান' এমন একটি পদ্ধতি যা বিস্তারিত ও বিজ্ঞানসম্মতভাবে যে-কোন ব্যক্তির প্রশ্নের ব্যাখ্যা বা উত্তর প্রদান করা সম্ভব হয়ে থাকে। এ পদ্ধতির মাধ্যমে অপরাধ অথবা দেওয়ানী মামলা নিষ্পত্তি করা সম্ভবপর।
অতীত ইতিহাস
অনেক ক্ষেত্রে গোয়েন্দারা সরকারী এবং ব্যক্তিগত নথিপত্র ঘেঁটে অপরাধ বা রহস্য সম্পর্কীয় বিষয়কে পটভূমিকায় নিয়ে ও তথ্য সংযোগ করে অগ্রসর হন। পুলিশ বাহিনীর গোয়েন্দারা শুধুমাত্র নথিপত্র কিংবা ফিঙ্গারপ্রিন্ট বা আঙ্গুলের ছাঁপের সাহায্যে অনুসন্ধান কার্যক্রম শুরু করে থাকেন। পুলিশ কর্তৃপক্ষ গুরুতর অপরাধী থেকে শুরু করে সামান্য অপরাধে অভিযুক্ত ব্যক্তির জন্যেও 'ব্যক্তিগত নথি' খুলে রক্ষণাবেক্ষন করে থাকেন। এরফলে, গোয়েন্দারা অপরাধীর গ্রেফতার হওয়া সংক্রান্ত বিবরণ, ব্যক্তিগত তথ্যাবলী, ছবি ইত্যাদির সাহায্যে নির্দিষ্ট ব্যক্তির গতিবিধি অনুসন্ধানসহ নজরদারী করতে পারেন। এছাড়াও, অপরাধী যদি মোটর সাইকেলের মালিক হন, তাহলে ড্রাইভিং লাইসেন্সের তথ্যাবলীও এক্ষেত্রে গুরুত্বপূর্ণ ভূমিকা পালন করতে পারে।
ওয়ারেন্ট সাথে নিয়ে পুলিশের গোয়েন্দারা ক্রেডিট কার্ডের রেকর্ড এবং ব্যাংক বিবৃতির মতো বিষয়গুলোও অনুসন্ধান করে থাকেন। হোটেলের নিবন্ধন তথ্য, ক্রেডিট প্রতিবেদন, আনসার মেশিনের বার্তা এবং ফোনের কথোপকথনও এর অন্তর্ভুক্ত।
অবদান
দেশের স্বার্থকে প্রাধান্য দিয়ে গোয়েন্দা বা গোয়েন্দা দল প্রয়োজনে জীবনবাজী রেখে নিজ রাষ্ট্রের নির্দেশনা ও সহযোগিতায় অন্য দেশে অবস্থান করেন যা আইনের পরিভাষায় 'গোয়েন্দাগিরি' বা 'গুপ্তচরবৃত্তি' নামে পরিচিত।
আধুনিক বিশ্বে গোয়েন্দা তৎপরতার উপরই একটি দেশের অর্থনৈতিক, রাজনৈতিক স্বার্থ লুকিয়ে রয়েছে। কখনো তারা সাফল্য পান ও নিজ রাষ্ট্রে প্রয়োজনীয় তথ্য কিংবা উপকরণ বিভিন্ন মাধ্যমে প্রেরণ দেশের স্বার্থ রক্ষা করে থাকেন। আবার ব্যর্থতায় তাদের জীবনহানী ঘটে কিংবা কারাগারে ঠাঁই হয় বছরের পর বছর ধরে। অনেক সময় গোয়েন্দাগিরির অভিযোগে দু'দেশের মধ্যেকার পারস্পরিক চমৎকার ও সৌহার্দ্যপূর্ণ সম্পর্ক নষ্ট হতে দেখা যায়। সৌভাগ্যবশতঃ দেশগুলোর পারস্পরিক বন্দী বিনিময় চুক্তির আওতায় কদাচিৎ কেউ কেউ মুক্তিলাভ করেন। গোয়েন্দাদের দক্ষ করে তুলতে নির্দিষ্ট প্রশিক্ষণ কেন্দ্র রয়েছে কিংবা প্রশিক্ষণের জন্য উন্নত দেশে প্রেরণ করা হয়। অপরাধী সনাক্তকরণে তারা বহুবিধ নিত্য-নতুন কৌশল ও পন্থা গ্রহণ করেন।
বাংলা সাহিত্যে
কিশোর, তরুণদেরকে উদ্দীপ্ত করতে গোয়েন্দা(দের) রোমাঞ্চকর অনুসন্ধান প্রক্রিয়াকে ঘিরে মুদ্রণ আকারে প্রকাশিত হয়েছে। অনেক খ্যাতিমান লেখক, প্রকাশক বিভিন্নভাবে 'গোয়েন্দা উপন্যাস' প্রকাশ করে যথেষ্ট খ্যাতি ও সুনাম অর্জন করেছেন। সাধারণতঃ এতে তাদের সাফল্যগাঁথাকে প্রাধান্য দেয়া হয়। দলগত পর্যায়ে গোয়েন্দাদেরকে ঘিরে রচিত হয়েছে - তিন গোয়েন্দা, পাণ্ডব গোয়েন্দা, এমিলের গোয়েন্দা দল ইত্যাদি গোয়েন্দা কাহিনী সিরিজ। বাংলা সাহিত্যের মধ্যে গোয়েন্দা সিরিজ: ফেলুদা,কাকাবাবু ইত্যাদি। বাংলা সাহিত্যের অন্যতম শ্রেষ্ঠ গোয়েন্দা চরিত্র হলো ব্যোমকেশ বক্সী যার স্রষ্টা শরদিন্দু বন্দ্যোপাধ্যায়। তাকে গোয়েন্দা সিরিজের জনক বলা হয়। কাকাবাবুর স্রষ্টা সুনীল গঙ্গোপাধ্যায়। ফেলুদার স্রষ্টা সত্যজিত রায়। এর মধ্যে বাঙালির প্রিয় চরিত্র হিসেবে বিবেচিত হয় ফেলুদা। ফেলুদার প্রথম দুটি চলচ্চিত্র তৈরী করেন স্বয়ং এর স্রষ্টা সত্যজিত রায়। চলচ্চিত্র দুটি:সোনার কেল্লা ও জয়বাবা ফেলুনাথ।
চলচ্চিত্র অঙ্গনে
গোয়েন্দাদের দক্ষতা, সমস্যা সমাধানে সক্ষমতা, কৌশল অবলম্বন, ব্যক্তিগত জীবন, ব্যর্থতা ইত্যাদির বিভিন্ন নিত্য-নতুন ধারা নিয়ে বিশ্বে অনেক চলচ্চিত্র, নাটক প্রদর্শিত হয়েছে। তন্মধ্যে - জেমস বন্ড বিশ্ব চলচ্চিত্র অঙ্গনে ব্যাপক সাড়া জাগিয়েছে। সাধারণতঃ এ ধারার সিনেমাগুলো চলচ্চিত্রকার ব্যতীত অন্য কোন লেখক, ঔপন্যাসিকের লেখা গল্প বা উপন্যাসকে অবলম্বন করে চলচ্চিত্র উপযোগী করা হয়।
অনেকগুলো চলচ্চিত্রে গোয়েন্দাকে প্রধান চরিত্র কিংবা অপ্রধান চরিত্র হিসেবে তুলে ধরা হয়েছে। বাংলা ভাষায় বিখ্যাত চলচ্চিত্রকার হিসেবে সম্ভবতঃ সত্যজিৎ রায় সর্বাগ্রে এগিয়ে রয়েছেন। তিনি গোয়েন্দাদের ঘিরে অনেকগুলো চলচ্চিত্র পরিচালনা করেছেন। তন্মধ্যে - চিড়িয়াখানা, জয় বাবা ফেলুনাথ তার উল্লেখযোগ্য চলচ্চিত্র।
মিন্‌স্ক
মিন্‌স্ক (Мінск, Менск) পূর্ব ইউরোপের রাষ্ট্র বেলারুশের রাজধানী নগরী। এটি বেলারুশের উত্তর মধ্যভাগে একটি নিচু পাহাড়ি এলাকাতে, সভিসলখ নদীর তীরে ও রাশিয়ার রাজধানী মস্কো থেকে প্রায় ৬৪০ কিলোমিটার দক্ষিণ-পশ্চিমে অবস্থিত। এখানে প্রায় ২০ লক্ষ লোকের বাস।
মিনস্ক বেলারুশের বৃহত্তম নগরী। প্রশাসনিকভাবে এটি মিনস্ক ওবলাস্তের কেন্দ্র এবং সমগ্র বেলারুশ রাষ্ট্রের অর্থনৈতিক, সাংস্কৃতিক ও রাজনৈতিক কেন্দ্রবিন্দু। এটি একাধারে একটি শিল্পোৎপাদন ও পরিবহন কেন্দ্রও বটে। মিনস্কের অর্থনীতি মূলত একটি ভারী শিল্পখাত দ্বারা চালিত। এখানে যন্ত্রপাতি নির্মাণ এবং মোটরযান যেমন ট্রাক ও ট্রাকটর নির্মাণ নগরীর আয়ের প্রধান উৎস। এছাড়া মোটর, বেয়ারিং চাকা, যান্ত্রিক ও ইলেকট্রনীয় সরঞ্জাম, বেতার, টেলিভিশন, ফ্রিজ (শীতায়ক) ঘড়ি, প্রক্রিয়াজাত খাদ্য, বস্ত্র, কাগজ ও আসবাবপত্রের কারখানা আছে।
মিনস্ক নগরীতে ১৯২১ সালে প্রতিষ্ঠিত একটি বিশ্ববিদ্যালয় আছে; বেলারুশের বিজ্ঞান অ্যাকাডেমিও এখানে অবস্থিত। আরও আছে চিকিৎসাবিজ্ঞানসহ অন্যান্য ক্ষেত্রের উপরে একাধিক গবেষণা প্রতিষ্ঠান আছে। একটি ধ্রুপদী সঙ্গীত মহাবিদ্যালয়, অপেরা গীতিনাট্যশালা ও ধ্রুপদী ব্যালে নৃত্যের দলসহ একাধিক নাট্যশালা ও জাদুঘর শহরটির সাংস্কৃতিক জীবনকে সমৃদ্ধ করেছে। ২০০৬ সালে বেলারুশের জাতীয় গ্রন্থাগারটিকে সম্প্রসারিত করে একটি দৃষ্টি আকর্ষক হীরকাকৃতির ভবনে পরিণত করা হয়, যা বর্তমানে নগরীটির অন্যতম প্রধান দর্শনীয় স্থান। নগরীতে একটি শীতকালীন ক্রীড়াকেন্দ্রও রয়েছে।
মিনস্কের অনেক ভবনই দ্বিতীয় বিশ্বযুদ্ধ পরবর্তী কালের সোভিয়েত স্থাপত্যশৈলীর নকশা অনুসারে কংক্রিটের তৈরি, দানবাকার ও ঐতিহাসিক ব্যক্তিত্বহীন। দ্বিতীয় বিশ্বযুদ্ধে পুরাতন প্রায় সব ভবনই ধ্বংস হয়ে গিয়েছিল, এদের গুটিকয়েক এখনও টিকে আছে ও নগরীটির অতীতের সাক্ষ্য বহন করছে; এগুলির মধ্যে বের্নাদিন খ্রিস্টান মঠ ও ১৭শ শতকে নির্মিত মারিনস্কি মহাগির্জা উল্লেখ্য।
ঐতিহাসিক লিখিত বিবরণে মিনস্ক লোকালয়টির প্রথম উল্লেখ পাওয়া যায় ১০৬৭ সালের একটি নথিতে। সেসময় এটি কিয়েভ ও পোলাতস্ক নগরীর মধ্যকার উত্তর-দক্ষিণ পথের উপরে অবস্থিত একটি দুর্গ শহর ছিল। আদিতে এটি পোলাতস্ক রাজপুত্রশাসিত অঞ্চলের অংশ হলেও পরবর্তীতে ১১০১ খ্রিস্টাব্দে এটি স্বতন্ত্র মিনস্ক রাজপুত্রশাসিত অঞ্চলের রাজধানীতে পরিণত হয়। এর পরে প্রায় তিন শতাব্দী ধরে নগরীটি উন্নতি লাভ করে একটি গুরুত্বপূর্ণ আঞ্চলিক বাণিজ্যকেন্দ্রে পরিণত হয়। মিনস্ক যখন ধীরে ধীরে মধ্য ইউরোপের একটি গুরুত্বপূর্ণ নগরীতে পরিণত হচ্ছিল, তখন এর নিয়ন্ত্রণ নিয়ে দুইটি প্রতিদ্বন্দ্বী শক্তির মধ্যে লড়াই চলছিল। ১৪শ শতকে বেলারুশ লিথুয়ানিয়ার অধীন হয়ে পড়লে মিন্‌স্ক নগরীও লিথুয়ানীয় নিয়ন্ত্রণে চলে আসে। ১৫০৫ সালে ক্রিমেয়ার তাতার জাতির লোকেরা শহরটির ক্ষতিসাধন করে। ১৫৬৯ খ্রিস্টাব্দে লিথুয়ানিয়া ও পোল্যান্ড ঐক্যবদ্ধ হলে মিন্‌স্ক নগরীটি পোলীয় আধিপত্য বলয়ে প্রবেশ করে এবং ১৭৯৩ সাল পর্যন্ত এটি পোলীয় নিয়ন্ত্রণাধীন ছিল। ঐ বছর পোল্যান্ডের দ্বিতীয় বিভাজনের ফলশ্রুতিস্বরূপ নগরীটিকে রাশিয়ার অঙ্গীভূত করে নেওয়া হয়। ফ্রান্সের সম্রাট নেপোলিয়নের সেনাবাহিনী ১৮১২ খ্রিস্টাব্দে মিন্‌স্ক নগরীর ব্যাপক ক্ষতিসাধন করে, কিন্তু পরে নগরীটিকে পুনরায় গড়ে তোলা হয়। ১৮৭০-এর দশকে মস্কো-ওয়ারশ' এবং লিয়েপাজা-রমনি রেলপথের সুবাদে মিনস্ক নগরীটি পুনরায় সমৃদ্ধির মুখ দেখতে শুরু করে।
১৮৯৮ খ্রিস্টাব্দে বা তারও আগে থেকেই মার্ক্সবাদী রাজনৈতিক দলগুলি মিনস্ক নগরীতে সংগঠিত হতে শুরু করে। ১৯০৫ সালে রুশ বিপ্লবের সূত্রপাত হলে নগরীটি আদর্শবাদী আন্দোলনের একটি কেন্দ্রবিন্দুতে পরিণত হয়। ১৯১৮ সালের নভেম্বর মাসে জার্মানির পরাজয়ের পরে সোভিয়েত রুশ সেনাবাহিনী বেলারুশের নিয়ন্ত্রণ হাতে নেয়। ১৯১৮ সালে দেশটি স্বল্প সময়ের জন্য একটি স্বাধীন প্রজাতন্ত্রে পরিণত হয়েছিল। কিন্তু ১৯১৯ সালে সোভিয়েত কর্তৃপক্ষ মিনস্ক নগরীকে নব্যগঠিত বেলারুশীয় সোভিয়েত সমাজতান্ত্রিক প্রজাতন্ত্রের রাজধানী হিসেবে মনোনীত করে।
দ্বিতীয় বিশ্বযুদ্ধকালীন পর্বে জার্মানরা বেলারুশ দখল করলে মিন্‌স্ক আরেক দফা ধ্বংসপ্রাপ্ত হয়। ১৯৪১ থেকে ১৯৪৪ সালের মধ্যে জার্মান সেনারা নগরীর প্রায় সমস্ত ইহুদী বাসিন্দাকে পরিকল্পিতভাবে হত্যা করে। বিশ্বযুদ্ধের শেষ পর্যায়ে এসে সোভিয়েত সেনারা নগরীটিকে মুক্ত করে। জার্মানরা বিতাড়িত হবার আগেই রুশ-জার্মান যুদ্ধের পরিণতিতে শহরের সিংহভাগই ধ্বংসস্তুপে পরিণত হয়েছিল। দ্বিতীয় বিশ্বযুদ্ধ পরবর্তী দিনগুলিকে সোভিয়েত নেতৃত্বের অধীনে মিন্‌স্ক একটি ভারী শিল্পকেন্দ্র হিসেবে আত্মপ্রকাশ করে এবং নগরীর কলেবর আবার বৃদ্ধি পায়। নগরীর পুনর্নিমাণ প্রকল্পের অংশ হিসেবে অনেক উদ্যান, প্রশস্ত রাজপথ ও বিশাল বিশাল অ্যাপার্টমেন্ট বা পৃথকাবাসনবিশিষ্ট বহুতল বাসভবনের সমষ্টি নির্মাণ করা হয়। ১৯৫৯ থেকে ১৯৮৯ পর্যন্ত গ্রাম থেকে শহরাভিমুখী কর্মসন্ধানী মানুষের স্রোতের কারণে মিন্‌স্কের জনসংখ্যা তিনগুণ বৃদ্ধি পায় (৫ লক্ষ থেকে ১৬ লক্ষ)।
১৯৮০-র দশকের শেষদিকে কেন্দ্রীয় পরিকল্পনা ও নিম্ন মজুরির কারণে বেলারুশের অর্থনৈতিক প্রবৃদ্ধি সংকুচিত হয়ে পড়ে। সোভিয়েত সমাজতান্ত্রিক প্রজাতন্ত্রগুলির ঐক্য ধ্বসে পড়লে একটি কেন্দ্রীভূত অর্থনীতি থেকে বাজার অর্থনৈতিক ব্যবস্থায় উত্তরণের জন্য প্রচেষ্টা শুরু হয়। কিন্তু এই রূপান্তর সম্পূর্ণ সফল হয়নি। ১৯৯১ সালে মিনস্ক স্বাধীন বেলারুশের রাজধানীতে পরিণত হয়। এরপর বেলারুশ প্রাক্তন সোভিয়েত দেশগুলি নিয়ে গঠিত স্বাধীন রাষ্ট্রসমূহের কমনওয়েলথ সংস্থায় যোগদান করে; মিনস্ক নগরীতে এই নতুন সংস্থার প্রধান কার্যালয়টিকে স্থাপন করা হয়।
মুহাম্মদ আল সাইয়ারি
মুহাম্মদ ইদাহ আল সাইয়ারি (محمد عيضه الصيعري, Mohammed Al-Saiari; জন্ম: ২ মে ১৯৯৩; মুহাম্মদ আল সাইয়ারি নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং সৌদি আরব জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।
২০১৫ সালে, আল সাইয়ারি সৌদি আরব অনূর্ধ্ব-২৩ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। প্রায় এক বছর যাবত সৌদি আরবের বয়সভিত্তিক দলের হয়ে খেলার পর, তিনি ২০১৮ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।
প্রারম্ভিক জীবন
মুহাম্মদ ইদাহ আল সাইয়ারি ১৯৯৩ সালের ২রা মে তারিখে সৌদি আরবের শারুরাহে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
আল সাইয়ারি সৌদি আরব অনূর্ধ্ব-২৩ দলের হয়ে খেলার মাধ্যমে সৌদি আরবের প্রতিনিধিত্ব করেছেন। সৌদি আরবের বয়সভিত্তিক দলের হয়ে তিনি প্রায় ১ বছরে ৩ ম্যাচে অংশগ্রহণ করে ১টি গোল করেছেন।
বজরা শাহী মসজিদ
বজরা শাহী মসজিদের পূর্ব দিকে তিনটি দরজা রয়েছে, প্রতিটি উপর অর্ধগম্বুজাকৃতির ভল্টের এবং মাঝে সরু মিনার রয়েছে।] বজরা শাহী মসজিদ ১৮শ শতাব্দীতে নির্মিত (নোয়াখালী জেলা|নোয়াখালী জেলার) (সোনাইমুড়ী উপজেলা)ধীন বজরা ইউনিয়নের অবস্থিত একটি মসজিদ। এটি (মাইজদীর) চারপাশের "সবচেয়ে উল্লেখযোগ্য ঐতিহাসিক স্থাপনা" গুলির একটি। ২৯ নভেম্বর ১৯৯৮ থেকে বাংলাদেশ প্রত্নতত্ত্ব বিভাগ বজরা শাহী মসজিদের ঐতিহ্য রক্ষা এবং দুর্লভ নিদর্শন সংরক্ষণের জন্য কাজ করছে।
অবস্থান
মসজিদটি নোয়াখালী থেকে ২০ কিলোমিটার (১২ মাইল) উত্তরে বজরা নামক গ্রামে অবস্থিত। মসজিদটির চারপাশ প্রাচীর দিয়ে ঘেরা, মসজিদে প্রবেশকরার পথটি পূর্ব দিকে। মসজিদটি দিঘীর পশ্চিম পার্শ্বে উঁচু ভিত্তির ওপর নির্মিত।
ইতিহাস
মুগল সম্রাট মুহাম্মদ শাহের রাজত্বকালে ১৭৪১-৪২ খ্রিষ্টাব্দে মসজিদটি আমান উল্লাহ কর্তৃক নির্মিত হয়। ১৯১১ থেকে ১৯২৮ সালের মাঝামাঝি সময়ে বজরা জমিদার খান বাহাদুর আলী আহমদ ও খান বাহাদুর মুজির উদ্দিন আহমদ মসজিদটি ব্যাপকভাবে মেরামত করেছিলেন এবং সিরামিকের মোজাইক দিয়ে সজ্জিত করেছিলেন।
মসজিদটি বর্তমানে ভাল অবস্থায় সংরক্ষিত, এবং এটি প্রত্নতত্ত্ব বিভাগের সুরক্ষিত স্থানগুলির তালিকাতে রয়েছে।
স্থাপত্য
মসজিদটি আয়তাকার (১৬ মি. × ৭.৩২ মি.), মসজিদটি উত্তর দক্ষিণে লম্বা। বাইরের চার কোণায় অষ্টভুজাকৃতির বুরুজ রয়েছে। মসজিদের পূর্বে ৩টি, উত্তরে ও দক্ষিণে ১টি করে মোট ৫টি দরজা রয়েছে। দরজা বাইরের দিকে অভিক্ষিপ্ত এবং দজার উভয় পার্শ্বে সরু মিনার রয়েছে। পূর্বদিকের তিনটি দরজা বরাবরে কিবলা দেয়াল রয়েছে যার অভ্যন্তরে তিনটি মিহরাব রয়েছে। মাঝেরটি মিহরাবটি অন্যদুটির থেকে অপেক্ষাকৃত বড়। name="বাংলাপিডিয়া"
মসজিদের অভ্যন্তরীণ দুটি কক্ষ আছে যা বহুখাঁজবিশিষ্ট আড়াআড়ি খিলান দ্বারা তিন ভাগে বিভক্ত। ছাদের উপর তিনটি কন্দাকৃতির গম্বুজ আছে যা অষ্টকোণাকার। এগুলির শীর্ষ পদ্ম ও কলস চূড়া দ্বারা সজ্জিত। name="বাংলাপিডিয়া"
মাতসুকা কাতো
মাতসুকা কাতো (加藤 陸次樹, Mutsuki Kato; জন্ম: ৬ আগস্ট ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
প্রারম্ভিক জীবন
মাতসুকা কাতো ১৯৯৭ সালের ৬ই আগস্ট তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
এলমার হুসেয়নভ
এলমার সাবির অগলু হুসেয়নভ হ (১৭ জুলাই ১৯৬৭ – ২রা মার্চ, ২০০৫) ছিলেন একজন স্বাধীন আজারবাইজানি সাংবাদিক, আজারবাইজানি প্রশাসনের কঠোর সমালোচনার জন্য ব্যপক ভাবে সমাদৃত। তিনি বিশেষত শায়িত্ব রাষ্ট্রপতি ইলহাম আলিয়েভ এবং তার পিতা এবং পূর্ব রাষ্ট্রপতি হায়দার আলিয়েবের সমালোচনা করতেন। তাকে ২০০৫ সালের মার্চ মাসে হত্যা করা হয় এবং বিশ্বাস করা হয় যে তাকে সরকারের অফিসিয়াল আদেশ অনুযায়ী হত্যা করা হয়।
এলমার হুসেয়নভ ১৯৬৭ সালে বাকুতে জন্মগ্রহণ করেন। আজারবাইন ইউনিভার্সিটি অব আর্কিটেকচার এন্ড কন্সট্রাকশন থেকে তিনি প্রকৌশলের জন্য শিক্ষা লাভ করেন।
১৯৯০ সালে তিনি রাশিয়ান দৈনিক সংবাদপত্র, আজারবাইজানে যার শিরোনাম যেরকালো , তে  লেখালেখির মাধ্যমে তার সাংবাদিক কর্মজীবন শুরু করেন। পরবর্তীতে তিনি আলভের নামক একটি সপ্তাহিক সংবাদপত্রে ইডিটর-ইন-চিফ পদে কাজ শুরু করেন। ১৯৯৬ সালে, তিনি একটি প্রেস সংস্থা তৈরী করেন এবং নাম দেন ট্রেন্ড এন্ড মনিটর। ১৯৯৮ সালে জাতিকে অপমান করার অভিযোগ অভিযুক্ত হন, জরিমানা দিতে অক্ষম হওয়ায় তাকে মনিটর বন্ধ করার জন্য জোর করা হয়। ১৯৯৮ এর আগস্ট মাসে, তিনি বাকু বোলেভার্ড (বাকু বীথিকা) প্রতিষ্ঠা করেন। ১৯৯৯ সালের নভেম্বর মাসে, তিনি সপ্তাহিক সংবাদপত্র বাকু নিউজ (বাকু সংবাদ) প্রকাশ করেন যা অষ্টম সংস্করণের পর বন্ধ হয়ে যায়। ২০০০ সালের ফেব্রুয়ারি মাসে, তিনি উইকলি মনিটর এর সম্পাদক হিসেবে নিযুক্ত হন। বাকু বোলেভার্ড ৪ সেপ্টেম্বার আদালতের হুকমানা দ্বারা বন্ধ হয়ে যায়। সাংবিদকতার কারণে তিনি তার কর্মজীবনে অনেক পুরস্কার লাভ করেন। তার সমগ্র কর্মজীবনে তিনি অনেক হুমকির সম্মুখীন হয়েছেন এবং প্রশাসন কর্তৃক অনেকবার কারারুদ্ধ হয়েছেন
মৃত্য
২০০৫ সালের ২রা মার্চ বাকুতে তাকে হত্যা করা হয়।
এলমার হুসানেয়ভকে তার বাসায় ঢুকে হত্যা করা হয়। স্থানীয় প্রতিবেদন অনুসারে জানা যায়- হুসেয়নভ তার কর্মস্থল থেকে বাসায় ফেরার সময় তার দালানের সিঁড়ি দিয়ে উপরে উঠার পথে কয়েকবার গুলি করা হয়। উক্ত ঘটনা সংঘটিত হয় রাত নয়টার দিকে। এই আক্রমণটি ছিল সুসজ্জিত পরিকল্পিত একটি আক্রমণ। বাকু প্রেস ক্লাব এর সহকারী পরিচালক চিপিজে কে (সংবাদ মাধ্যম) টেলিফোনের মাধ্যমে জানান- তার ঘরের দালানে যে বাতি থাকে তা সেদিন জ্বলছিলনা। গুলি করার সময় সেখানকার কিছু টেলিফোনও কাজ করছিলনা।
হুসেয়নভের পরিবার জানায় তিনি কয়েকবারই হুমকির সম্মূখীন হয়েছেন এবং তার নিরাপত্তার ব্যাপারে সতর্ক ছিলেন। এয়নুল্লা ফাতুল্লায়েভ, একজন তদন্তকারী, মনে করেন হুসেয়নভের হত্যাকাণ্ড তার কাজের সাথে সম্পর্কিত ছিল।
মাধ্যমিক ও উচ্চ মাধ্যমিক শিক্ষা বোর্ড, যশোর
মাধ্যমিক ও উচ্চ মাধ্যমিক শিক্ষা বোর্ড, যশোর বাংলাদেশের খুলনা বিভাগ এর মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে। এই শিক্ষা বোর্ড ১৯৬৩ সালে বাংলাদেশের যশোর জেলায় প্রতিষ্ঠিত হয়। যশোর নিউমার্কেট এলাকায় নিউ টাউন এর কাছে বর্তমান দাপ্তরিক ভবন অবস্থিত।
গঠন
বোর্ডের অর্ডিন্যান্স অনুসারে, এটি যশোর জেলার মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের পাবলিক পরীক্ষাসমূহ পরিচালনা ও উন্নয়নের জন্যে ক্ষমতাপ্রাপ্ত শিক্ষা প্রতিষ্ঠান; যা পূর্ব পাকিস্তান মাধ্যমিক ও উচ্চ মাধ্যমিক শিক্ষা অর্ডিন্যান্স ১৯৬১ (East Pakistan Ordinance No. XXXIII of 1961, Section 3A(1)) এবং পরবর্তীতে ৩০-০৯-১৯৬৯ তারিখে ৭২৬-শি নং সরকারী আদেশে ১৯৬৩ সালের অক্টোবর মাসে মাধ্যমিক ও উচ্চ মাধ্যমিক শিক্ষা বোর্ড, যশোর স্থাপিত হয়।
গৌহাটি উচ্চ আদালত
গৌহাটি উচ্চ ন্যায়ালয় (গুৱাহাটী উচ্চ ন্যায়ালয়) ১৯৩৫ সালের ভারত শাসন আইন অনুযায়ী ১ মার্চ, ১৯৪৮ প্রতিষ্ঠিত হয়। আদি নাম ছিল আসাম ও নাগাল্যান্ড হাইকোর্ট। ১৯৭১ সালে উত্তর-পূর্বাঞ্চল এলাকা (পুনর্বিন্যাস) আইন অনুযায়ী নাম হয় গৌহাটি হাইকোর্ট। রাজ্যের সংখ্যার হিসেবে গৌহাটি হাইকোর্ট সবচেয়ে বড়ো এক্তিয়ার এলাকার অধিকারী। আসাম, অরুণাচল প্রদেশ, মণিপুর, মেঘালয়, নাগাল্যান্ড, ত্রিপুরা ও মিজোরাম এই উচ্চ আদালতের এক্তিয়ারভুক্ত।
ফাতেমা সুঘ্রা বেগম
ফাতেমা সুঘ্রা (মৃত্যু-২০১৭), ( লাহোর, পাঞ্জাবের জন্ম) ছিলেন একজন পাকিস্তানি সক্রিয়কর্মী এবং রাজনৈতিক ব্যক্তিত্ব। তিনি স্যার গোলাম হুসেন হিদায়াতুল্লাহর স্ত্রী ছিলেন। তিনি সিভিল সেক্রেটারিয়েট লাহোর থেকে ইউনিয়ন জ্যাকটি সরিয়ে দেওয়ার পরে এবং 14 বছর বয়সে মুসলিম লীগের পতাকা দিয়ে এটি প্রতিস্থাপন করার পরে তিনি পরিচিত হন। তিনি বেগম গোলাম হুসেন হিদায়াতুল্লাহ, সুঘ্রা বেগম, বেগম হিদায়াতুল্লাহ এবং লেডি হিদায়াতউল্লাহ নামেও সমধিক পরিচিত।
প্রারম্ভিক জীবন
বেগমের জন্ম লাহোরের ওয়াল্ড সিটিতে। তিনি ছিলেন ইয়াকুব খান পোপালজাই দুরানীর কন্যা। তিনি ১৯৪০ সালে স্যার গোলাম হুসেন হিদায়াতুল্লাহকে বিয়ে করেছিলেন, তিনি ছিলেন প্রখ্যাত সিন্ধু রাজনৈতিক নেতা।
রাজনীতি
১৯৩৮ সালে তিনি অল ইন্ডিয়া মুসলিম লীগে যোগ দিয়েছিলেন এবং এটি তার রাজনৈতিক জীবনের সূচনা করে। শীঘ্রই তিনি মহিলা কেন্দ্রীয় উপকমিটিতে যোগদান করেছিলেন।
তার প্রচেষ্টার ফলেই সিন্ধু জেলায় যেমন হায়দরাবাদ, নবাবশাহ এবং দাদুতে বিভিন্ন প্রাদেশিক উপকমিটি শাখা গঠন করা হয়েছিল।
১৯৪৩ সালে মুসলিম লীগের বার্ষিক অধিবেশনে বেগম মহিলা অভ্যর্থনা কমিটির সভাপতি নির্বাচিত হন।
পাকিস্তান আন্দোলনের সময় তার পরিষেবার স্বীকৃতি হিসাবে, তাকে 'পাকিস্তানের পরিষেবাতে' স্বর্ণপদক দেওয়া হয়েছিল, এটি প্রথমবারের মতো অর্জন করেছিল making তিনি লাইফ এসিএইচ অ্যাওয়ার্ডও পেয়েছিলেন। দেশ বিভাগের পরে যারা পাকিস্তানে চলে এসেছিল তাদের সহায়তা করে বেগম মহিলা শরণার্থী ত্রাণ কমিটিতেও কাজ করেছিলেন।
বিখ্যাত কলামিস্ট ওরিয়া মকবুল জানের মতে, তৎকালীন মুসলিম মহিলাদের জন্য সঘ্রা একটি আদর্শ ছিলেন।
মৃত্যু
বেগম 25 সেপ্টেম্বর 2017 এ মারা গেলেন। সে সময় তিনি 86 বছর বয়সী ছিলেন। তাকে মিয়াণী সাহেব কবরস্থানে দাফন করা হয়েছে।
৪২তম জাতীয় চলচ্চিত্র পুরস্কার (বাংলাদেশ)
৪২তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত পুরস্কার। তথ্য মন্ত্রণালয় থেকে একটি প্রজ্ঞাপন জারির মাধ্যমে ২০১৯ সালের ৫ নভেম্বর জাতীয় চলচ্চিত্র পুরস্কার ২০১৭ ঘোষণা করা হয়। এ বছর ২৭টি বিভাগে পুরস্কার ঘোষণা করা হয়।  এই বছর সর্বোচ্চ ৭টি পুরস্কার পায় বদরুল আনাম সৌদ পরিচালিত গহীন বালুচর। আজীবন সম্মাননা গ্রহণ করবেন অভিনেতা এটিএম শামসুজ্জামান ও অভিনেত্রী সুজাতা।
সমালোচনা
এবছর শ্রেষ্ঠ চিত্র সম্পাদক হিসাবে ঘোষণা করা হয় ভারতীয় নাগরিক মহম্মদ কালামের নাম যিনি ঢাকা অ্যাটাক চলচ্চিত্রের জন্য এটি পান। এরপরই এ নিয়ে উঠে নানা বিতর্ক ও সমালোচনা কারণ বাংলাদেশের চলচ্চিত্র নীতিমালা অনুসারে কোন বিদেশি নাগরিককে জাতীয় চলচ্চিত্র পুরস্কার প্রদান করা যাবে না বলে উল্লেখ করা আছে।
পরবর্তীতে, সমালোচনার মুখে এ বিভাগের পুরস্কারটি বাতিল করা হয়।
দক্ষিণ ছোটনাগপুর বিভাগ
300px|thumb|মানচিত্রে কমলা রঙে দক্ষিণ ছোটনাগপুর বিভাগ
দক্ষিণ ছোটনাগপুর বিভাগ ভারতে অবস্থিত ঝাড়খণ্ড রাজ্যের পাঁচটি প্রশাসনিক বিভাগের একটি। এর বিভাগীয় সদর দপ্তর রয়েছে রাঁচি জেলার রাঁচি শহরে।
ইতিহাস
এটি পূর্বতন ছোটনাগপুর বিভাগের অন্তর্গত ছিল। ১৯০৫ খ্রিস্টাব্দে বঙ্গভঙ্গের সময় ছোটনাগপুর বিভাগের অন্তর্গত জেলাগুলি ছিলো, হাজারিবাগ, মানভূম, পালামৌ, রাঁচি, পূর্ব ও পশ্চিম সিংভূম৷ পূর্বতন এই রাঁচি জেলাই আদতে বর্তমান দক্ষিণ ছোটনাগপুর বিভাগ৷ ১ই জ্যৈষ্ঠ ১৩৯০ বঙ্গাব্দ বা ১৬ই মে ১৯৮৩ খ্রিষ্টাব্দে পুর্বতন রাঁচি জেলা থেকে নতুন দুটি জেলা তথা লোহারদাগা ও গুমলা জেলা গঠন করা হয়৷ ১৯৯২ খ্রিস্টাব্দে ছোটনাগপুর বিভাগ থেকে দক্ষিণ ছোটনাগপুর বিভাগ খণ্ডিত হয়৷ পরে ২৯শে কার্তিক ১৪০৭ বঙ্গাব্দে বা ২০০০ সালের ১৫ই নভেম্বর তারিখে বিহার রাজ্য থেকে ঝাড়খণ্ড রাজ্য গঠিত হলে উক্ত সমস্ত জেলা নবগঠিত ঝাড়খণ্ড রাজ্যে যুক্ত হয়৷ ১৬ই বৈশাখ ১৪০৮ বঙ্গাব্দ বা ৩০ এপ্রিল ২০০১ খ্রীষ্টাব্দে পূর্বতন রাঁচি জেলা থেকে নির্মিত গুমলা জেলার দক্ষিণাংশ থেকে নতুন সিমডেগা জেলা গঠিত হয়৷ ২৫শে ভাদ্র ১৪১৪ বঙ্গাব্দ বা ১২ই সেপ্টেম্বর ২০০৭ খ্রিষ্টাব্দে রাঁচি জেলা থেকে নতুন খুঁটি জেলা গঠিত হয়৷
জেলা তালিকা
২০২০ খ্রিষ্টাব্দ পর্যন্ত এই বিভাগটি পাঁচটি জেলা নিয়ে গঠিত। এগুলি হলো: রাঁচি জেলা, খুঁটি জেলা, গুমলা জেলা, সিমডেগা জেলা, লোহারদাগা জেলা।
দক্ষিণ ছোটনাগপুর বিভাগটি ১৮,২৬৮ বর্গকিমি ক্ষেত্রফল জুড়ে বিস্তৃত এবং মোট জনসংখ্যা ৫৫,৩২,৭১৯ জন৷ বিভাগে সর্বাধিক ক্ষেত্রফল বিশিষ্ট জেলা গুমলা ও সর্বাধিক জনবহুল জেলা রাঁচি৷
আয়তনানুসারে জেলাগুলির শতকরা ভাগ নিম্নরূপ:
ধর্ম
দক্ষিণ ছোটনাগপুর বিভাগে প্রায় এক-তৃতীয়াংশ লোক সরনা ধর্ম পালন করেন৷ তবে এই ধর্মটি এখনো অবধি মান্যতাপ্রাপ্ত না হওয়ায় এটি অন্যান্য (•) ধর্মের মধ্যে পরিগণিত হয়েছে৷ তবে অতি সাম্প্রতিক কালে ঝাড়খণ্ড বিধানসভায় সরনা ধর্মের কোড তৈরির জন্য একটি বিল পাশ হয়, যার মারফৎ ঝাড়খণ্ড সরকার ২০২১ খ্রিস্টাব্দের জনগণনায় সরনা ধরমকে অন্তর্ভুক্ত করার জন্য কেন্দ্রীয় সরকারের কাছে আবেদন করেন৷
ভাষা
দক্ষিণ ছোটনাগপুর মূলত সাদরি-নাগপুরীভাষী অঞ্চল। তবে এই বিভাগের উত্তর দিকের জেলাগুলিতে কুরুখ ভাষা এবং দক্ষিণ দিকের জেলাগুলিতে মুণ্ডারি ভাষাভাষীর যথেষ্ট প্রভাব লক্ষ্য করা যায়। এছাড়া রাজ্যের রাজধানী হওয়ায় বিভিন্ন ভাষাভাষী লোকে সমাগম হয়েছে রাঁচি জেলায়৷ বিভাগটিতে কথিত ভাষার পাইচিত্র নিম্নরূপ:
ধারওয়াড় জেলা
ধারওয়াড় জেলা হলো দক্ষিণ ভারতে অবস্থিত কর্ণাটক রাজ্যের মধ্যস্থলে অবস্থিত একটি জেলা৷ এটি কর্ণাটকের চারটি প্রশাসনিক বিভাগের বেলগাভি বিভাগের অন্তর্গত৷ জেলাটির প্রশাসনিক সদর ধারওয়াড় শহরে অবস্থিত৷ দুগ্ধজাত দিয়ে প্রস্তুত ধারওয়াড় প্যাড়ার জন্য শহরটি উল্লেখযোগ্য৷ ১৯৬২ খ্রিস্টাব্দে ধারওয়াড় শহরের সাথে হুবলি শহর যুক্ত হয়ে হুবলি-ধারওয়াড় যুগ্মনগরী গঠন হয়৷ এর ক্ষেত্রফল ২১৩ বর্গকিলোমিটার৷ ধারওয়াড় বেঙ্গালুরু শহর থেকে ৪২৫ কিলোমিটার উত্তর-পশ্চিমে, পুণে শহরের দক্ষিণ-পূর্বে চেন্নাই-পুণে ৪নং জাতীয় সড়কের ওপর অবস্থিত৷ ক্রেইটস নর্থ ইউনিট অব ন্যাশনাল প্রোজেক্টস কন্সট্রাাকশন কর্পোরেশনের সদর দপ্তরটি এখানে অবস্থিত৷ কর্ণাটক উচ্চ আদালতের ধারওয়াড় বেঞ্চটিও এখানে অবস্থিত৷
১৯৯৭ খ্রিস্টাব্দের পূর্বে ধারওয়াড় জেলা ১৩,৭৩৮ বর্গকিলোমিটার জুড়ে বিস্তৃত ছিলো৷ কিন্তু ১৯৯৭ খ্রিস্টাব্দে পূর্বতন ধারওয়াড় জেলা থেকে নতুন গদাগ এবং হাবেরী জেলা গঠন করা হয় এবং কিছু অংশ দাবণগেরে জেলার সাথে যুক্ত করা হয়৷
ইতিহাস
"ধারওয়াড়" শব্দটির অর্থ দীর্ঘ যাত্রার পর সামান্য বিশ্রাম বা এককথায় পান্থশালা। ধারওয়াড় অঞ্চলটি মালেনাড়ু এবং সমতল ভূমির মধ্যবর্তী স্থান হওয়ার ফলে বহু বছর ধরে বহু পর্যটক পর্বত অতিক্রম করে এই স্থানে বিশ্রাম নিতেন। অনুমান করা হয় এই নামটি এসেছে সংস্কৃত শব্দ 'দ্বারবাড়' থেকে, যেখানে 'দ্বার' শব্দের অর্থ "দরজা" এবং 'বাট' বা 'বাড' শব্দের অর্থ বসতি বা "শহর"৷
নামের ইতিহাস প্রসঙ্গে আরেকটি জনশ্রুতি রয়েছে যে ধারওয়াড়ে বিজয়নগর সাম্রাজ্যের সময়ে বিজয়নগরের রাজারা এই অঞ্চলে ১৪০৩ খ্রিস্টাব্দে একজন সামন্তকে প্রেরণ করেন, যার নাম ছিল "ধারব"। তার নাম থেকেই এই অঞ্চলটি ধারওয়াড় নামে পরিচিত হয়। বেশকিছু শিলা লেখ থেকে পাওয়া গেছে যে ধারওয়াড়ের পুরাতন নাম ছিল কম্পনস্থান।
নিকটবর্তী নরেন্দ্র গ্রামের দুর্গা দেবী মন্দিরের সংলগ্ন স্থান এবং আরএলএস উচ্চ বিদ্যালয় থেকে প্রাপ্ত খ্রিস্টীয় দ্বাদশ শতাব্দী প্রাচীন শিলালেখগুলিতে ধারওয়াড়ের উল্লেখ রয়েছে। অতএব বলা যায় ধারওয়াড় ৯০০ বছর কিংবা তারও অধিক পুরনো। ধারওয়াড় শহর থেকে ১৮ কিলোমিটার দূরে অবস্থিত গরগ গ্রামটির বোক্যাপুর হ্রদের পার্শ্ববর্তী হনুমান মন্দির থেকেও একটি শিলালেখ উদ্ধার করা হয়েছে।
খ্রিস্টীয় দ্বাদশ শতাব্দীতে চালুক্য রাজারা ধারওয়াড় অঞ্চলে শাসন করতেন। একটি অনুশাসন থেকে পাওয়া গেছে যে ১১১৭ খ্রিস্টাব্দ নাগাদ এইখানে ভাস্করদেব নামে একজন রাজা ছিলেন। খ্রিস্টীয় চতুর্দশ শতকে প্রথমবার বাহমানি সালতানাত|বাহমানি নবাবরা এই অঞ্চলের দখল নেন, যদিও পরবর্তীকালে বিজয়নগর সাম্রাজ্যের হিন্দু রাজারা এই অঞ্চলটি নিজেদের সামাজ্যের অন্তর্ভুক্ত করেন৷ জনশ্রুতি অনুসারে ঐ সাম্রাজ্যের ধর রাও নামে এক সরকারি উচ্চপদস্থ ১৪০৩ খ্রিস্টাব্দে ধারওয়াড় শহরে একটি দুর্গ নির্মাণ করেন৷ ১৫৬৫ খ্রিস্টাব্দে তালিকোটের যুদ্ধে বিজয়নগরের রাজারা পরাজিত হলে কিছু বছরের জন্য ধারওয়াড় স্থানীয় হিন্দু শাসকের অধীনস্থ হয়৷ ১৫৭৩ খ্রিস্টাব্দে বিজাপুরের সুলতান আদিলশাহ ধারওয়াড়ের দখল নেন এবং নিজের সাম্রাজ্যের একটি প্রদেশে পরিণত করেন৷ আদিলশাহ এখানে একটি দুর্গ নির্মান করে, যা স্থানীয়দের নিকট মন্না কেল্লা নামে পরিচিত হয়, কিন্তু পরে তিনি এটির নাম রাখেন নজরাতাবাদ৷ এই দুর্গটি নির্মাণ এরপর থেকেই ধারওয়াড় বাকি সকল রাজা দৃষ্টি আকর্ষণ করতে থাকে এবং ঔরঙ্গজেব, শিবাজী ঔরঙ্গজেবের পুত্র মোয়াজ্জম, পেশোয়া, বালাজি বাজিরাও পেশোয়া, হায়দার আলী, টিপু সুলতান প্রভৃতি শাসকবর্গের পর অন্তিমে ব্রিটিশ সাম্রাজ্যের অন্তর্ভুক্ত হয়।
১৬৮৫ খ্রিস্টাব্দে এই দূর্গটি মোগল সম্রাট ঔরঙ্গজেব দখল করেন। ধারওয়াড়ে মোগল সাম্রাজ্য দুর্বল হয়ে পড়লে এই অঞ্চলটি মারাঠা সাম্রাজ্যের অন্তর্ভুক্ত হয়। পরবর্তীকালে তা আবার পুনের পেশোয়াদের সাম্রাজ্যের অন্তর্ভুক্ত হয়। ১৭৬৪ খ্রিস্টাব্দে মহীশূর সাম্রাজ্যের শাসক ধারওয়াড়ের অধিকাংশ অঞ্চল নিজের সাম্রাজ্যের অন্তর্ভুক্ত করেন এবং ১৭৭৮ খ্রিস্টাব্দ নাগাদ তিনি ধারওয়াড় দুর্গ দখল করেন। ১৭৯১ খ্রিস্টাব্দে মারাঠারা হায়দার আলীর থেকে এই দূর্গটি পুনরুদ্ধার করেন। ১৮১৮ খ্রিস্টাব্দে ব্রিটিশ সাম্রাজ্য পুণের পেশোয়াদের পরাস্ত করে এটিকে ব্রিটিশ ভারতের অন্তর্ভুক্ত করেন৷ ব্রিটিশ ইস্ট ইণ্ডিয়া কোম্পানির বোম্বাই প্রেসিডেন্সীর একটি গুরুত্বপূর্ণ জেলা ছিলো ধারওয়াড়৷ ঊনবিংশ শতাব্দীর শুরুর দিক থেকে ব্রিটিশ ভারতের আয়তন বৃদ্ধির সাথে সাথে তারা স্থানীয় শাসকরা তাদের বিরুদ্ধে প্রতিবাদে সোচ্চার হয়ে ওঠেন৷ এর মধ্যে নরগুন্দের বাবাসাহেব এবং কিত্তুরের রাণী চেন্নাম্মা উল্লেখযোগ্য৷
সময়ের সাথে সাথে জায়গীররা একাধিক পদবীতে ভূষিত হতে থাকেন, এমনি কিছু ক্ষেত্রে তার দেশীয় রাজ্য গঠনে সমর্থ হয়ে উঠে নিজেদের ঐসমস্ত ছোটো রাজ্যের রাজা বলে দাবী করা শুরু করেন৷ জায়গীররা মূলত ব্রিটিশ দ্বারা উৎখাতিত স্থানীয় সামন্ত ছিলেন৷ ষোড়শ থেকে অষ্টাদশ শতাব্দীতে এরকম উদাহরণ ছিলো প্রচুর৷ জায়গীরদাররা রাজ্যের ভূমি করের বেশকিছুটা অংশ ভোগ করতেন এবং পরিবর্তে তাদের সৈন্যসামন্ত দিতে হতো ব্রিটিশদেরকে৷ গড়ে প্রতি জায়গীরে থাকতো প্রায় ৫,০০,০০০ হেক্টর জমি তথা ৫০-১৫০ টি গ্রাম৷ মুঘলরা ঐ জায়গীরদারদের বিচ্ছিন্নতাবাদী মনোভাব ও তার প্রসারকোদমিয়ে রাখতেন৷ সপ্তোদশ শতাব্দীতে জায়গীরদারি প্রথা বংশানুক্রমিক হওয়া শুরু হয় এবং অষ্টোদশ শতাব্দীতে স্থায়িত্বপ্রাপ্ত হয়৷
ধারওয়াড়ে জন্মগ্রহণ করেছিলেন কর্ণাটকের স্বাধীনতা যুদ্ধি এবং কর্ণাটক কুলপুরোহিত শ্রী আলুর বেঙ্কটরাও। তার অক্লান্ত পরিশ্রমের ফল "কর্ণাটক গাঁথা বৈভব" সংগঠনটি সকলকে একত্রিত করে একটি রাজ্যের দাবি তুলেছিলো।
ঊনবিংশ শতাব্দীর শেষ দিকে ধারওয়ার যথেষ্ট শান্তিপূর্ণ অবস্থানে ছিল। এই সময় ব্রিটিশরা প্রথম ইংরেজি মাধ্যম স্কুল চালু করেন। ধারওয়াড়ে প্রথম ইংরেজী মাধ্যম স্কুল প্রতিষ্ঠিত হয় ১৮৪৮ খ্রিস্টাব্দে। এরপর ১৮৬৩ খ্রিস্টাব্দ নাগাদ বাসেল মিশন অর্গানাইজেশন আরেকটি ইংরেজি মাধ্যম স্কুল চালু করেন।‌ ১৮৬৭ খ্রিস্টাব্দে ব্রিটিশরা বারমল স্কুল নামে একটি নতুন ইংরেজি মাধ্যম বিদ্যালয়চালু করেন যা পরবর্তীকালে একটি প্রশিক্ষণ কলেজে পরিণত হয়। ১৮৮৩ খ্রিস্টাব্দে সীতাপুর, লক্ষ্মণহাল্লি, হাবেরীপেটে, বাগতলন, মড়িহাল,গলগঞ্জিকোপ, মালাপুর, কমলাপুর, নারায়ণপুর, সপ্তপুর, আত্তিকোলা এবং হোশায়েল্লাপুর অঞ্চলগুলি ধারওয়াড় নগর নিগমের অন্তর্ভুক্ত করা হয়৷ ১৮৮৮ খ্রিস্টাব্দে ব্রিটিশ সরকার এখানে একটি রেল স্টেশন প্রতিষ্ঠা করেন।
১৯০১ খ্রিস্টাব্দে জনগণনা অনুসারে শহরটির জনসংখ্যা ছিল ৩১,২৭৯ জন, এবং এই সময় এখানে একটি কার্পাস কারখানা এবং দুটি বিদ্যালয় ছিল যে গুলির মধ্যে একটি পরিচালনা করতো ব্রিটিশ সরকার এবং অপরটি পরিচালনা করতো বাসেল মিশন।
ভৌগোলিক বৈশিষ্ট্য
কর্ণাটক রাজ্যের উত্তর কর্ণাটকের পশ্চিম ভাগে রয়েছে ধারওয়াড় জেলা। জেলাটি ১৫°০২' উত্তর অক্ষাংশ থেকে ১৫°৫১' উত্তর অক্ষাংশ ও ৭৩°৪৩' পূর্ব দ্রাঘিমা থেকে ৭৫°৩৫' পূর্ব দ্রাঘিমা অবধি মোট ৪,২৬৩ বর্গ কিলোমিটার ক্ষেত্রফল জুড়ে বিস্তৃত। জেলাটির উত্তর দিকে রয়েছে বেলগাভি জেলা, পূর্ব দিকে রয়েছে গদাগ জেলা, দক্ষিণ দিকে রয়েছে হাবেরী জেলা এবং পশ্চিম দিকে রয়েছে উত্তর কন্নড় জেলা। ধারওয়াড় জেলার সাথে অন্য রাজ্যের সীমাবন্টন নেই।
জনতত্ত্ব
২০১১ খ্রিস্টাব্দের ভারতের জনগণনা অনুসারে ধারওয়াড় জেলার মোট জনসংখ্যা ছিল ১৮,৪৭,০২৩ জন, যা মোটামুটি ভাবে কসোভো রাষ্ট্র বা আমেরিকা যুক্তরাষ্ট্রের পশ্চিম ভার্জিনিয়া রাজ্যের জনসংখ্যা সমতুল্য। ২০১১ খ্রিস্টাব্দে ভারতের মোট ৬৪০ টি জেলার মধ্যে জনসংখ্যার বিচারে এই জেলাটি ২৫৬ তম স্থান অধিকার করেছে। জেলাটির জনঘনত্ব । ২০০১ থেকে ২০১১ খ্রিস্টাব্দের মধ্যে জেলার জনসংখ্যা বৃদ্ধির হার ছিল ১৫.১৩ শতাংশ। 	ধারওয়াড় জেলায় প্রতি হাজার পুরুষে ৯৬৭ জন মহিলা বাস করেন। জেলাটির সর্বমোট সাক্ষরতার হার ৮০.০০ শতাংশ যেখানে পুরুষ সাক্ষরতার হার ৮৬.৩৭ শতাংশ এবং নারী সাক্ষরতার হার ৭৩.৪৬ শতাংশ।
পর্যটন
ধারওয়াদ জেলায় পর্যটকদের জন্য একাধিক ঐতিহাসিক স্থান এবং মন্দির রয়েছে।
ধারওয়াড়
হুবলি
চিকেন টিক্কা মাসালা
চিকেন টিক্কা মাসালা হচ্ছে একটি খাবার যাতে রোস্ট করা মসলাযুক্ত তরকারির সসে মুরগির মাংসের (চিকেন টিক্কা) টুকরা থাকে। সাধারণত এই তরকারি ক্রিমসদৃশ এবং কমলা রঙের হয়। গ্রেট ব্রিটেনে বসবাসকারী ভারতীয় উপমহাদেশের রন্ধনশিল্পিদের দ্বারা এই খাবারটি জনপ্রিয় হয়েছিল এবং সারা বিশ্বের রেস্তোরাঁয় এটি দেওয়া হয়।
গঠন
চিকেন টিক্কা মাসালা গঠিত হয় চিকেন টিক্কা, মুরগির রোস্টকৃত হাড়হীন মাংসের টুকরা এবং দই মশলায় মিশিয়ে। চিকেন টিক্কা মাসালার কোনো নির্দিষ্ট রেসিপি না থাকলেও টমেটো এবং ধনিয়া সস সাধারণ হিসেবে উপলব্ধ; যেখানে একটি সমীক্ষায় দেখা গেছে যে ৪৮টি ভিন্ন রেসিপির মধ্যে একমাত্র সাধারণ উপাদান ছিল মুরগি।
উৎপত্তি
খাবারটির সঠিক উৎপত্তি জানা না গেলেও অনেকে এটিকে গ্রেট ব্রিটেনের দক্ষিণ এশীয় সম্প্রদায়ের হাতে তৈরি বলে দাবি করে।
জনপ্রিয়তা
যুক্তরাজ্য এবং উত্তর আমেরিকার ভারতীয় রেস্তোরাঁ সহ চিকেন টিক্কা মাসালা সারা বিশ্বের রেস্তোরাঁগুলোতে পরিবেশন করা হয়। ২০১২সালে ব্রিটেনের ২,০০০জন লোকের উপর জরিপ অনুসারে, চীনা ফ্রাইয়ের পরে এটি সে দেশের দ্বিতীয়-সবচেয়ে জনপ্রিয় বিদেশী খাবার ছিল।
পেরাছড়া ইউনিয়ন
পেরাছড়া বাংলাদেশের খাগড়াছড়ি জেলার অন্তর্গত খাগড়াছড়ি সদর উপজেলার একটি ইউনিয়ন।
অবস্থান ও সীমানা
খাগড়াছড়ি সদর উপজেলার মধ্যাংশে পেরাছড়া ইউনিয়নের অবস্থান। এ ইউনিয়নের উত্তরে ভাইবোনছড়া ইউনিয়ন; পশ্চিমে মাটিরাঙ্গা উপজেলার গোমতি ইউনিয়ন, বেলছড়ি ইউনিয়ন ও মাটিরাঙ্গা ইউনিয়ন; দক্ষিণে খাগড়াছড়ি সদর ইউনিয়ন, খাগড়াছড়ি পৌরসভা ও গোলাবাড়ী ইউনিয়ন এবং পূর্বে খাগড়াছড়ি পৌরসভা ও দীঘিনালা উপজেলার বোয়ালখালী ইউনিয়ন অবস্থিত।
রামের সুমতি (১৯৮৫-এর চলচ্চিত্র)
রামের সুমতি শহিদুল আমিন পরিচালিত ১৯৮৫ সালে শিশুতোষ নাট্য চলচ্চিত্র। অপরাজেয় কথাশিল্পী শরৎচন্দ্র চট্টোপাধ্যায় রচিত একই নামের উপন্যাস অবলম্বনে চলচ্চিত্রটির চিত্রনাট্য লিখেছেন শহিদুল আমিন। এক গ্রাম্য কিশোরের দুরন্তপণার গল্প চিত্রিত হয়েছে এই ছবিতে। এতে নাম ভূমিকায় (রাম) অভিনয় করেছেন জয়, তার বউদির ভূমিকায় ববিতা এবং তার দাদা শ্যামের চরিত্রে প্রবীর মিত্র । এছাড়া অন্যান্য ভূমিকায় রয়েছেন সুচন্দা, রওশন জামিল, নার্গিস, সাদেক বাচ্চু, সাইফুদ্দিন, আশীষ কুমার লোহ প্রমুখ। এটি সাদেক বাচ্চু অভিনীত প্রথম চলচ্চিত্র।
পেরাছড়া ইউনিয়ন
প্রশাসনিক কাঠামো
পেরাছড়া ইউনিয়ন খাগড়াছড়ি সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম খাগড়াছড়ি সদর থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
রামের সুমতি (১৯৮৫-এর চলচ্চিত্র)
এই চলচ্চিত্রে রাম চরিত্রে অভিনয়ের জন্য জয় শ্রেষ্ঠ শিশু শিল্পী ও তার বউদি চরিত্রে অভিনয়ের জন্য ববিতা শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন।
কাহিনী সংক্ষেপ
রাম গ্রামের দুষ্ট ও দুরন্ত কিশোর। গ্রামের লোকজন তার দুরন্তপণায় অতিষ্ঠ। আজ কারো গাছের ফল চুরি করেছে, তো কাল কারো পুকুরের মাছ চুরি করেছে এমন নালিশ অহরহ আসছে। তার বড় ভাই শ্যাম জমিদারের অধীনে কাজ করে। সে তাকে শাসন করে। শুধু তার বউদি নারায়ণীকে সে মান্য করে। একদিন জমিদারের ছেলের সাথে বিবাদে জড়িয়ে গেলে নারায়ণী তাকে শাসন করে এবং তার সাথে কথা বলা বন্ধ করে দেয়। এতে মনঃক্ষুণ্ণ হয়ে এবং আপনজনের সাথে সম্পর্ক ছিন্ন হলে সে তার ভুল বুঝতে পারে এবং তার সকল সম্পত্তি তার ভাইপোকে দিয়ে গ্রাম ছেড়ে তার মামা বাড়ি চলে যাওয়ার সিদ্ধান্ত নেয়।
পেরাছড়া ইউনিয়ন
দর্শনীয় স্থান
খাগড়াছড়ির কৃষি গরেষনা কেন্দ্র, খাগড়াছড়ি খ্যাত মায়ুংকপাল বা হাতিমূড়া সিড়ি, আর্য্য বন বিহার, চেঙ্গী নদী হল পেরাছড়া ইউনিয়নের প্রধান দর্শনীয় স্থান।
রামের সুমতি (১৯৮৫-এর চলচ্চিত্র)
পুরস্কার
জাতীয় চলচ্চিত্র পুরস্কার
বাংলা একাডেমি সাহিত্য পুরস্কার বিজয়ীদের তালিকা (১৯৮০-৮৯)
বাংলা একাডেমি পুরস্কার বাংলা সাহিত্যের ক্ষেত্রে গুরুত্বপূর্ণ অবদানের জন্য প্রদান করা হয়। ১৯৮০ থেকে ১৯৮৯ সাল পর্যন্ত এই পুরস্কার প্রাপ্তরা হলেন:
১৯৮৫ খ্রিষ্টাব্দ
এ বছর কেউ পুরস্কার পাননি।
সাবা খালিদ
সাবা খালিদ হলেন একজন পাকিস্তানি সামাজিক উদ্যোক্তা এবং সক্রিয়কর্মী, জনবক্তা এবং সাংবাদিক। তিনি ডিজিটাল কন্টেন্ট প্ল্যাটফর্ম "অউরত রাজ"-এর প্রতিষ্ঠাতা।
কর্মজীবন
লেখালেখির দিকে পূর্ণকালীন সময় দেওয়ার আগে সাবা খালিদ প্রায় দশ বছর যাবত কর্পোরেট খাতে যোগাযোগমূলক পরামর্শদাতা হিসাবে কাজ করেছিলেন।